هاول ٚ لکند ٚ قلله (فيلم)

هاول ٚ لکند ٚ قلله (ژاپۊني: ハウルの動く城, هئبؤن: Hauru no Ugoku Shiro) یته ژاپۊني فانتزي أنيمه‌أ ۲۰۰۴ ٚ شي گه هایاؤ ميازاکي اۊن-ه بنويشته یأ کارگردني بؤده. اي أثر والابؤ ايقتباسي دأره یته مؤنا نؤم رؤمان ٚ جي (۱۹۸۶ ٚ شي) گه بيريتانایي نويسا، ديانا وين جؤنز ٚ نؤمي ٚ بنويشتأره. اي فيلم تؤشيؤ سۊزۊکي ٚ کارچاکۊني یأ گيبلي ٚ استئديؤ ٚ أنيمىشنگري جي چاؤدن بؤبؤ گه تؤهؤ (یته تؤزيعي شرکت) ٚ دس واتينأیته. هيتأن أنيمه ٚ نؤمي صداپيشه‌أن چيئکۊ بایشؤ بأني تاکۊیا کيمۊرا هيسن.

فيلم یته تخيلي سامؤن ٚ مئن تفاق دکنه گه جادۊ یأ بيستؤمي-قرن ٚ سرأگير ٚ تيکنؤلؤجئن مطرح هيسن دئه-سامؤن ٚ همرأ ٚ دؤبؤ-جنگ ٚ پس‌زمينه ٚ مئن. أنيمه سؤفي قصصه-أ واگۊنه سؤفي یته جوؤن ٚ کۊلادۊج هيسه گه ساحره‌یي هأنه اۊن ٚ ديکؤن ٚ مئن أ اۊن-ه نيفرين کۊنه، هيندؤني سؤفي اۊن ٚ نيفرين ٚ جي دگردنه یته پير ٚ زنکه-أ. ايمه سؤفي یته جادۊگر-ه هاول ٚ نؤمي‌ أینه یأ اۊن ٚ قضيه-أ مئنأکنه. هاول کسي هيسه گه نخأنه سامؤن ٚ کيا ٚ ره بجنگه.

ميازاکي ٚ مۊخالفت آمريکا ٚ نظامي فگن عراق-ه (۲۰۰۳) ٚ دؤني فيلم قوياً ضد ٚ جنگ مضامين-ه تنأیره. ميازاکي بؤته: «یته قوي حس خشم ٚ جي» عراق ٚ جنگ ٚ دؤني دأشت گه اۊن-ه مئنأگئنت یته فيلم چاؤنه. فيلمي گه فيگ نؤگۊد آمريکا ٚ یجؤنأبؤ ايالات ٚ مئن اۊن ٚ جي پۊر ايستقبال بؤبۊن.Cavallaro 2015, pp. 171–172 فيلم وامۊجنه پيري ٚ مضامين ٚ مئن، ميازاکي سند-ه یته مۊثبت‌چي نۊشؤن دنه گه فيلم ٚ شخصيت-ه أزایي دنه. هيتأني فيلم فمنيستي عناصر ٚ حاوي ني هيسه یأ پیؤمؤني-ئه همدردي ئرزش ٚ سر خۊ همرأ دأره.

۲۰۱۳ ٚ مئن ميازاکي بؤته هاول ٚ لکند ٚ قلله اين ٚ خۊش‌دأشته‌بؤ چاکۊنش بؤ یأ واشکأته: «مۊ خأسم برسأدنم اي پیؤم-ه گه زيندگي زيوسن-ه ئرزنه یأ فيگ نؤنم گه اين دگرسه‌بۊن».Cavallaro 2015, pp. 171–172 فيلم مؤضۊع‌وري رؤمان ٚ أرأ چۊم‌دکف مۊتفاوته. رؤمان طبقاتي یأ جنسيتي هنشره‌أن ٚ چالش‌درگئن بؤن ٚ سر مۊتمرکز هيسه ولي فيلم تۊغا یأ هم‌وفایي بأني جنگ ٚ دؤسأدن أثرات ٚ سر فۊوين دأره.Levi, Antonia (2008). "Howl's Moving Castle". Mechademia. 3: 261–263.

هاول ٚ لکند ٚ قلله ۲۰۰۴ ٚ سپتأمبر ٚ ۵ؤم، ونيز ٚ فيلم ٚ بین‌المللي فستيوال ٚ ۶۱ؤمي جشنواره ٚ مئن اکران بؤبؤ. هيتأن ژاپۊن ٚ مئن ۲۰۰۴ ٚ نؤوامبر ٚ ۲۰ؤم تئاترکئه واتينأدأن بؤبؤ‌. اي فيلم ژاپۊن ٚ مئن ۱۹۰ مئلیۊن دۊلار أ دۊنيا مئن ۲۳۶ مئلیۊن دۊلار بفرت گه اۊن-ه گيشه مئن ٚ مۊوفق‌تري ژاپۊني فيلمؤن ٚ جي تاريخ ٚ مئن چاگۊد. فيلم مۊنتقدؤن ٚ دس تحسينابؤ خۊصۊصاً ميازاکي ٚ ارائه مضامين ٚ جي یأ بصري جلوه‌أن ٚ دؤني. ۲۰۰۶ ٚ مئن، فيلم بىتري بۊرز ٚ أنيمیشن ٚ جایزه ٚ ره اۊسکار ٚ ۷۸ؤمي فستيوال ٚ مئن نؤمأگيت ولي «والاس أ گرؤميت: خرگۊش‌مۊسؤن مؤجۊد ٚ نيفرين»-ه دبأخت. اۊن ٚ تأد چنته دئه جایزه مؤنه ٚ ره چار وار تؤکيؤ ٚ أنيمه یأ یته‌أن نبۊلا ٚ جایزه‌أن-ه خۊجيرچي متن ٚ دؤني وأیئه.

 سربس